S-ar putea să ai emoţii înainte și în timpul consultaţiei sau să te simţi inconfortabilă. Ne putem confrunta cu situaţii stânjenitoare în orice circumstanţe, nu doar atunci când mergem la medic – este inevitabil. Cel mai important este să nu uităm că în spatele uniformei se află un medic care interacţionează zilnic cu zeci de paciente și care este antrenat să-și facă meseria întotdeauna cu profesionalism.
Poţi reduce anxietatea dacă știţi dinainte ce presupune examenul ginecologic. Informându-te, vei realiza că aceste investigaţii sunt foarte importante pentru sănătatea sexuală și reproductivă. Deasemenea, puteţi ruga o prietenă să vă însoţească. Pe lângă faptul că veţi fi amândouă mai relaxate și veţi putea sta încă puţin la povești, vă veţi încuraja reciproc să aveţi grijă de sănătatea voastră.